text: Politiet omringer højlydte flygtninge
  09 september 2015 kl. 15.14
  Situationen på Padborg Station er anspændt, og politiet har været nødt til at omringe en større gruppe flygtninge.
  Politiet har omringet omkring 100 højrøstede flygtninge på perronen i Padborg. Flygtningene ankom med toget tidligere, men har ikke ønsket at samarbejde med politiet.
  Ifølge TV SYDs reporter på stedet, Verner Joost Hansen, står flygtningene og råber "we want Sweden".
  Al togdrift til og fra Padborg Station er indstillet på ubestemt tid på grund af urolighederne.
  